29.02.2024

Tiit Riisalo

Majandus- ja infotehnoloogiaminister

Majandus- ja Kommunikatsiooniministeerium

Suur-Ameerika 1, 10122, Tallinn

Dana.Kadanik@mkm.ee

info@mkm.ee

**Eesti Laborimeditsiini Ühingu tagasiside „Töötervishoiu ja tööohutuse seaduse“ alusel kehtestatud Vabariigi Valitsuse määruste muutmisele.**

1. **Üldine ettepanek määruse „Bioloogilistest ohuteguritest mõjutatud töökeskkonna töötervishoiu ja tööohutuse nõuded“ EV 05.05.2000. a määrus nr 144 osas**

Diagnostikalaborid on valdavalt 2. ohuklassi laborid, millistes ruumides tehakse suurem osa analüüse, k.a. mikrobioloogilisi. Juhul, kui kliiniliselt, epidemioloogiliselt või eelnevalt laboratoorselt on patsiendil kinnitatud 3.-4. ohurühma patogeeni poolt põhjustatud infektsioon ja laborisse suunatakse proovimaterjal kultiveerimiseks, siis käideldakse materjali 3.-4. ohuklassi diagnostikalaborites.

Oluline on tuua välja, et kui patsiendi proovimaterjal suunatakse mitte kultiveerimiseks, vaid molekulaardiagnostiliseks, hematoloogiliseks vm. uuringuteks, siis teostatakse vastavad analüüsid 2. ohuklassi laboris. Määruses ei ole vastav erisus välja toodud, mis võib tekitada nõudeid, mida laborid ei saa täita.

Erandiks on 4. ohurühma infektsioonid, millede puhul on kogu patsiendi käsitlus täiesti erinev võrreldes muude infektsioonidega.

1. **Palume täpsustada määruse „Bioloogilistest ohuteguritest mõjutatud töökeskkonna töötervishoiu ja tööohutuse nõuded“ Lisa 1 rakendusala**

**EV 05.05.2000. a määrus nr 144 Lisa 1**. Ei ole arusaadav, millistele töökeskkondadele ohutustasemed ja eriabinõud rakenduvad. Rakendusala ei ole välja toodud Lisa 1 pealkirjas ega Lisa 1 sisukirjelduses. Arvatavalt on tegu Diagnostika- ja katselaboritele kehtivate nõuetega nagu on kirjas EV 05.05.2000. a määruse nr 144 paragrahvis 15.

1. **Ettepanekud „Bioloogilistest ohuteguritest mõjutatud töökeskkonna töötervishoiu ja tööohutuse nõuded“ Lisa 3 osas**

**EV 05.05.2000. a määrus nr 144 Lisa 3** **Lk 11**, veerus 4 võiks alustada A-gripiviiruse tüüpide järjestamist A-gripiviirusest ning sealt alanevalt erinevad kõrgema patogeensusega A-gripiviiruse genotüübid.

**EV 05.05.2000. a määrus nr 144 Lisa 3 Lk 11** veerus 4 on täheviga A-gripiviiru -> A-gripiviiru**s.**

1. **Palume kaaluda lehekülgede nummerdamist Lisa 1, 2, 3 lehekülgedel**

**EV 05.05.2000. a määrus nr 144** **Lisa 1, 2, 3** on mitmeleheküljelised ning väljatrükkide puhul võivad leheküljed segamini minna. Korrektsuse mõttes oleks hea leheküljed nummerdada, mis on hea dokumendihalduse tava aluseks.

1. **Ettepanek Töötervishoiu ja tööohutuse seaduse alusel kehtestatud Vabariigi Valitsuse määruse muutmise eelnõu seletuskirja punkt 11., 12. alusel.**

Kasutusele on võetud, viidates EL direktiivile (EL) 2019/1833, mõiste "kontrollitud ala", mõiste „tööruum“ asemel. Vastav mõiste võib olla raskesti arusaadav, kuna kontrollitud ala on töökeskkonnas. Kas ei oleks mõistlik kasutada tekstist arusaamise parandamiseks näiteks mõistet "kontrollitud ala töökeskkonnas“.

1. **Ettepanekud määruse „Plii ja selle ioonsete ühendite kasutamise töötervishoiu ja tööohutuse nõuded“ (RT I, 12.11.2020, 4) muudatuste osas**

 **§ 4. (2)** Kasutusele on võetud lühend „PbB“. Vastavalt Eestis kehtestatud LOINC klassifikaatori terminoloogiale tuleb kasutada lühendit B-Pb.

**§ 4. (2)** Määruses on kasutatudplii ühikuna µg/100 mL. Vastavalt Eestis kokkulepitule tuleks plii väärtuse ühikuna kasutada SI ühikut mg/L. 1 mg/L võrdub 100 µg/100 mL. Kaks Eestis pliid määravat laborit väljastavad plii tulemusi, kasutades ühikut mg/L.

**§ 4. (2)** Määrusesse on toodudplii bioloogiline piirnorm väärtuses 70 µg Pb/100 mL vere kohta. Palume kaaluda mitte täiendada paragrahvi 4 plii bioloogilise piinormiga.Eestis kehtib hetkel oluliselt rangem B-Pb piirväärtus (40 µg/100 mL = 0,4 mg/L ), millest alates tuleb töötajale järelevalvet teostada. Kõrgema bioloogilise piirnormi (70 µg/100 mL = 0,7 mg/L) kehtestamine võib halvendada töötajate tervise järelevalvet.

1. **Täiendettepanekud määruse „Plii ja selle ioonsete ühendite kasutamise töötervishoiu ja tööohutuse nõuded“ (RT I, 12.11.2020, 4) olemasolevale tekstile**

**§3. (3)** 3) Tekst „Vereanalüüs koos hematokriti määramisega“ asendada terminiga „hemogramm“.

**§3. (3)** 4) Sõna „Uriinianalüüs“ asendada sõnadega „Uriini ribaanalüüs ja kreatiniin seerumis/plasmas koos hinnangulise glomerulaarfiltratsiooni kiirusega (eGFR)“.

**§3. (4**) 5) Sõna „Vereloomepuudulikkus“ asendada sõnadega „Luuüdi hüpoplaasia“.

**§4. (3)** Eemaldada kogu selle punkti sisu: nii lause “Vajaduse korral määratakse” kui ka kõik punktid ja laused selles alajaotuses.

**§4. (4)** Eemaldada esimesest lausest „kui ALAU on alla 20 mg/g kreatiniin, kui ZPP on üle 20 µg/g hemoglobiin ning ALAD alla 6 Euroopa ühiku (EU)“ ning sõnastada: „Kui töötaja vere pliisisaldus ületab 0,4 mg/L, rakendatakse järgmisi abinõusid: (edasi jäävad endised alapunktid).

Seletus **§ 4. (3) ja (4)** ettepanekutele: Eemaldamiseks mainitud uuringud ei ole näidustatud töötervishoiualases arstiabis ning nad ei ole välja toodud ka Direktiivis (EL) 2022/431, *IIIa LISA: BIOLOOGILISED PIIRNORMID JA TERVISEKONTROLLIGA SEOTUD MEETMED (Artikli 16 lõige 4)*

### Lugupidamisega ning konstruktiivset koostööd soovides,

### Anu Tamm,

### ELMÜ juhatuse esimees

/Allkirjastatud digitaalselt/